कहीं ‘दादाजी’ की 92 साल की गर्लफ्रेंड से शादी, कहीं बीवी की इच्छा पर दूसरा ब्याह
रियल एस्टेट के सेक्टर में जाना-माना नाम कुशल पाल सिंह को 91 साल की उम्र में एक बार फिर प्यार हो गया है।
रियल एस्टेट सेक्टर के दिग्गज कुशल पाल सिंह को 91 साल की उम्र में एक बार फिर प्यार हो गया है। उन्होंने एक इंटरव्यू में बताया कि 5 साल पहले पत्नी के गुजरने के बाद से उनका अकेलापन बढ़ता जा रहा था, लेकिन अब एक बार फिर से उनकी लाइफ में लव पार्टनर शीना आ चुकी हैं।
पत्नी के जाने के बाद से जिंदगी में सूनापन महसूस कर रहे थे अरबपति
अरबपतियों की सूची में शुमार रियल एस्टेट बिजनेसमैन केपी सिंह ने 2018 में अपनी पत्नी को कैंसर की वजह से खो दिया था।
केपी सिंह ने बताया कि उनकी पत्नी उनके लिए किसी दोस्त से कम नहीं थीं। जब उनकी कैंसर से मृत्यु हुई तो उन्होंने मान लिया था कि आगे की जिंदगी उन्हें अकेले ही गुजारनी है। केपी सिंह कहते हैं कि लेकिन 65 साल के बाद जब आप एक साथी को खो देते हैं तो आप उदासी में चले जाते हैं। आप पहले जैसे नहीं रहते। किसी खास का दुनिया से चले जाना हमेशा खलता है और आपको अंदर से खाली कर देता है।
पत्नी ने जिंदगी जीना न छोड़ने का लिया था वादा
बिजनेस टाइकून ने इंटरव्यू में बताया, ‘पत्नी ने मुझसे लाइफ में हार न मानने के लिए कहा था। उसने मुझसे कहा कि मेरे पास आगे बढ़ने के लिए एक लाइफ है। उसने मुझसे वादा करने के लिए कहा कि मैं लाइफ जीना नहीं छोड़ूंगा। मेरी पत्नी ने कहा था कि यह लाइफ कभी वापस नहीं आएगी। ये शब्द हमेशा मेरे साथ रहे।’
प्यार और शादी से जुड़े इसे पोल में अपनी राय देते जाइए
90 साल के ‘दादाजी’ ने अपने से 2 साल बड़ी गर्लफ्रेंड से रचाई शादी
पिछले साल ऐसा ही एक मामला ब्रिटेन में सामने आया था, जिसने उस देश में सभी को हैरान कर दिया था। 90 साल के 'दादाजी' मॉरिस बेंटन ने 92 साल की 'दादी' जोने ऑरिस को पहले प्रपोज किया। उसके एक साल बाद शादी के बंधन में बंध गए।
शादी करने से पहले दोनों एक-दूसरे के साथ 37 साल तक रहे। आमतौर पर इस कपल को Mo एंड Jo नाम से जाना जाता रहा है। इनमें दादी के दो बेटियां और 6 नाती हैं। इतना ही नहीं उनके नातियों के भी दो बच्चे हैं।
जोने ऑरिस की पहली शादी तलाक पर खत्म हुई थी और उसके कुछ दिन बाद उन्होंने दूसरी शादी रचाई। जिसके बाद किस्मत ने उनका साथ नहीं दिया और 50 वर्ष की आयु में उनके पति की मौत हो गई। जोने ऑरिस यह तीसरी शादी की है।
बीवी की इच्छा पूरी करने के लिए 90 साल के शख्स ने की शादी
इसी तरह साल 2013 में मर चुकी पत्नी की इच्छा पूरी करने के लिए सऊदी अरब में 90 साल के एक शख्स ने मजबूरन दोबारा एक 40 साल की लड़की से शादी रचाई थी।
गल्फ न्यूज के मुताबिक, पिता के लिए दुल्हन ढूंढने का काम उनकी पांच बेटियों ने किया और इसमें उन्हें तीन महीने लगे। अल थकाफी शुरू में इस शादी से मना कर रहे थे मगर बच्चों ने जिद की कि मरहूम मां की ख्वाहिश के लिए शादी करें।
इस दंपती के सात बेटे और पांच बेटियां थीं। बीमार पत्नी ने मरने से पहले कहा था कि थकाफी दूसरी शादी करें मगर पति ने ऐसा न किया और उसी की देखभाल करते रहे। 90 साल के इस दूल्हे के सबसे बड़े बेटे अब्दुल्ला ने कहा कि हम नए कपल की खुशहाल जिंदगी के लिए दुआएं देते हैं। इस शादी में बड़ी तादाद में रिश्तेदार और दोस्तों ने शिरकत की थी।